CELEX: 21987A0207(06)
Language: ro
Date: 1982-09-29 00:00:00
Title: Protocol adițional la Acordul european privind schimbul de reactivi de determinare a grupelor sanguine

02/Volumul 03
            
            
               RO
            
            
               Jurnalul Ofícial al Uniunii Europene
            
            
               174
            
         21987A0207(06)
   
               L 037/44
            
            
               JURNALUL OFÍCIAL AL UNIUNII EUROPENE
            
            
               
            
         
      PROTOCOL ADIȚIONAL LA ACORDUL EUROPEAN
   
   privind schimbul de reactivi de determinare a grupelor sanguine
   STATELE MEMBRE ALE CONSILIULUI EUROPEI,
   părți contractante la Acordul european din 14 mai 1962 privind schimbul de reactivi de determinare a grupelor sanguine (denumit în continuare „acordul”),
   având în vedere dispozițiile articolului 5 alineatul (1) din acord, conform cărora „părțile contractante iau toate măsurile necesare pentru a scuti de toate drepturile de import reactivii pentru determinarea grupelor sanguine puși la dispoziția lor de către celelalte părți”,
   întrucât, în ceea ce privește statele membre ale Comunității Economice Europene, angajamentul de a acorda această scutire este de competența Comunității, care dispune de puterile necesare în acest scop în temeiul Tratatului de instituire;
   întrucât, în consecință, pentru aplicarea articolul 5 alineatului (1) din acord, Comunitatea Economică Europeană trebuie să poată fi parte contractantă la acord,
   CONVIN DUPĂ CUM URMEAZĂ:
   Articolul 1
   Comunitatea Economică Europeană poate deveni parte contractantă la acord prin semnarea acestuia. Acordul intră în vigoare pentru Comunitate în prima zi a lunii următoare semnării.
   Articolul 2
   (1)   Prezentul protocol adițional este deschis spre acceptare de către părțile contractante la acord. Protocolul intră în vigoare în prima zi a lunii următoare datei la care ultima dintre părțile contractante a depus instrumentul de acceptare la Secretarul General al Consiliului Europei.
   (2)   Cu toate acestea, prezentul protocol adițional intră în vigoare la expirarea unei perioade de doi ani începând de la data la care a fost deschis spre acceptare, cu excepția cazului în care o parte contractantă a notificat o obiecție la intrarea în vigoare. Când o astfel de obiecție a fost notificată, se aplică alineatul (1) din prezentul articol.
   Articolul 3
   De la data intrării în vigoare, prezentul protocol adițional face parte integrantă din acord. Începând cu această dată, nici un stat nu poate să devină parte contractantă la acord fără să devină în același timp parte contractantă la protocolul adițional.
   Articolul 4
   Secretarul General al Consiliului Europei notifică statele membre ale Consiliului Europei, orice stat care a aderat la acord și Comunitatea Economică Europeană cu privire la orice acceptare sau obiecție în conformitate cu articolul 2 și la data intrării în vigoare a prezentului protocol adițional în conformitate cu articolul 2.
   Secretarul general notifică, de asemenea, Comunității Economice Europene orice act, notificare sau comunicat având legătură cu acordul.
   
      Încheiat la Strasburg, 29 septembrie 1982, în limbile franceză și engleză, și deschis spre acceptare la 1 ianuarie 1983. Cele două texte sunt în egală măsură autentice și vor fi depuse într-un singur exemplar în Arhivele Consiliului Europei. Secretarul General al Consiliului Europei va transmite o copie autentificată fiecărui stat membru al Consiliului Europei, oricărui stat invitat să adere la acord și Comunității Economice Europene.